Наско Сираков
Наско Петков Сираков е бивш български футболист, играл предимно като централен нападател, изпълнителен директор на ПФК Левски от 1999 до 2008 г. От 2 юни 2020 г. става собственик и главен мажоритарен акционер на ПФК Левски (София).

Роден е на 26 април 1962 г. в Стара Загора.

Сираков е играчът с най-много голове в историята на Левски – 165.

Състезателна кариера

Стил на игра 
Играе като нападател, притежава отличен удар с двата крака и особено с глава. Висок е 186 см и тежи 82 кг. Истински лидер на отбора, типичен голмайстор. Един от най-добрите футболисти в България през 80-те и 90-те години.

Клубни отбори 
През 1991 се връща в Левски и става голмайстор на А група с 26 гола, но „сините“ остават на второ място в класирането. В 1992 преминава във френския Ланс, но там остава само половин сезон, след което се връща в Левски. През 1994 Наско става капитан на отбора. Вкарва 30 гола в шампионата, което отново го прави голмайстор на първенството. През 1994/95 е с основен принос за титлата на Левски, вкарвайки 12 гола в 10 срещи. На полусезона преминава в Ботев (Пловдив). През 1995 е взет в Славия със свободен трансфер. Сираков става голямата звезда на „белите“ и ги извежда до дубъл – титла и национална купа. През 1997 става играещ треньор на Славия.

За родния си Левски има 205 мача и 165 гола – рекорд за клуба. За Славия – 36 мача и 19 гола, за Хасково – 35 мача и 8 гола и за Ботев (Пловдив) – 18 мача и 4 гола.

Има общо 294 мача и 196 гола в А група – трето постижение в историята след Петър Жеков и Мартин Камбуров.

Шампион на България през 1984, 1985, 1988, 1993 и 1994 с Левски и през 1996 г. със Славия. Носител на купата на страната през 1984, 1986, 1992 и 1994 с Левски и през 1996 г. със Славия. Носител на Купата на Съветската армия (в неофициалния турнир) през 1984, 1987 и 1988 г. с Левски. Голмайстор на „А“ група с отбора на Левски през 1987 с 36 гола (Бронзова обувка), 1988 с 28 гола, 1992 с 26 гола и 1994 г. с 30 гола.

Национален отбор 
Играл е 82 мача в националния отбор и е отбелязал 23 гола. Дебютира на 7 август 1983 г. срещу Алжир – 3:2. Последният му мач е на 13 юни 1996 г. срещу Румъния – 1:0, в Нюкасъл на ЕП-96.

Участва на две Световни първенства по футбол:
 СП-86, където България достига до осминафинал. Автор е на изравнителния гол в мача на откриването срещу световния шампион Италия – 1:1. Играе и в 4-те мача.
 СП-94, където България постига най-големият си успех на световни първенства – четвърто място, а Сираков е автор на един гол срещу Аржентина при победата с 2:0 в мач от груповата фаза и изработва дузпата за почетния гол на полуфинала срещу Италия – 1:2, както и една дузпа в мача срещу Гърция, завършил 4:0. Играе и в 7-те мача.
 Вторият български футболист вкарвал гол на две световни първенства (Мексико'86 и САЩ'94). И двата с глава. Другият футболист с това постижение е Христо Бонев с голове на мондиалите през 1970 и 1974.

 Участник е и на Европейското първенство по футбол през 1996 г. в Англия, играе в 1 мач.

 В евротурнирите за Левски е изиграл 23 мача и е вкарал 10 гола (6 мача и 3 гола за КЕШ, 9 мача и 5 гола за КНК и 8 мача и 2 гола за купата на УЕФА.
 Мачовете на Наско за България:
 1.07.08.1983-Алжир-България 2 – 3
 2.31.08.1983-Гърция-отбор на лигата-България 2 – 3
 3.07.09.1983-Норвегия-България 1 – 2 Първи гол за националния отбор
 4.16.11.1983-България-Уелс 1 – 0
 5.21.12.1983-Югославия-България 3 – 2
 6.08.06.1984-Дания-България 1 – 1
 7.21.11.1984-Франция-България 1 – 0
 8.05.12.1984-България-Франция 4 – 0 1 гол
 9.05.02.1985-Швейцария-България 0 – 1
 10.06.02.1985-Полша-България 2 – 2
 11.06.04.1985-България-ГДР 1 – 0
 12.17.04.1985-ФРГ-България 4 – 1
 13.02.05.1985-България-Франция 2 – 0 1 гол
 14.01.06.1985-България-Югославия 2 – 1
 15.19.02.1986-Мароко-България 0 – 0
 16.09.04.1986-България-Дания 3 – 0 2 гола
 17.23.04.1986-Белгия-България 2 – 0
 18.30.04.1986-България-КНДР 3 – 0
 19.31.05.1986-Италия-България 1 – 1 Световно п-во откриване 1 гол
 20.05.06.1986-България-Р.Корея 1 – 1 Световно п-во
 21.10.06.1986-Аржентина-България 2 – 0 Световно п-во
 22.15.06.1986-Мексико-България 2 – 0 Световно п-во
 23.10.09.1986-Шотландия-България 0 – 0
 24.29.10.1986-Тунис-България 3 – 3 2 гола
 25.19.11.1986-Белгия-България 1 – 1
 26.01.04.1987-България-Ейре 1 – 0
 27.30.04.1987-Люксембург-България 1 – 4 1 гол
 28.20.05.1987-България-Люксембург 3 – 0 1 гол
 29.23.09.1987-България-Белгия 2 – 0 1 гол
 30.14.10.1987-Ейре-България 2 – 0

Статистика по сезони

Успехи

Отборни 
Левски (София)
 „А“ група (5): 1983/84, 1984/85, 1987/88, 1992/93, 1993/94
 Купа на Съветската армия (3): 1984, 1987, 1988
 Купа на България (4): 1984, 1986, 1992, 1994

Славия (София)
 „А“ група (1): 1995/96
 Купа на България (1): 1996

Индивидуални 
 Голмайстор на „А“ група (4): 1987 (36 гола), 1988 (28 гола), 1992 (26 гола), 1994 (30 гола)

Треньор и ръководител 
От 1996 до 1998 г. е помощник-треньор на националния отбор на България, с който е на СП-98. Треньор на Славия през 1997 г. От 1999 до април 2003 и от април 2004 г. е изпълнителен директор на Левски (София).От 2 юни 2020 г.е собственик и главен акционер на ПФК Левски (София).

Личен живот 
Женен е за Илиана Раева – състезателка и треньорка по художествена гимнастика. Имат две дъщери.

Източници 

Български футболисти
Футболисти на Ботев (Пловдив)
Футболисти на ПФК Левски (София)
Футболисти на Реал Сарагоса
Футболисти на Славия (София)
Футболисти на РКД Еспаньол
Родени в Стара Загора
Български треньори по футбол
Ръководители на ПФК Левски (София)
Български футболисти в Испания
Български футболисти във Франция
Почетни граждани на София